Komisijas ziņojums Eiropas Parlamentam un Padomei par ELGF izdevumiem - Agrīnās brīdināšanas sistēma Nr. 2-4/2007 /* SEC/2007/0693 galīgā redakcija */





[pic] | EIROPAS KOPIENU KOMISIJA | Briselē, 24.5.2007 SEC(2007) 693 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 2-4/2007 SATURA RĀDĪTĀJS 1. IEVADS 3 2. PIEšķIRTIE IEņēMUMI 3 3. CUKURA NOZARES PāRSTRUKTURēšANAS FONDS 3 4. PIEZīMES PAR 2007. GADA BUDžETA IZPILDI 4 5. SECINāJUMI 5 Ievads Šā dokumenta pielikumā ir izklāstīta budžeta faktiskā izpilde laika posmā no 2006. gada 16. oktobra līdz 2007. gada 28. februārim salīdzinājumā ar izdevumu izklāstu atbilstīgi rādītājam, kas noteikts, pamatojoties uz Padomes Regulas (EK) Nr. 1290/2005[1] 20. panta noteikumiem. Piešķirtie ieņēmumi Atbilstīgi 34. panta noteikumiem jaunajā KLP finansējuma Regulā (EK) Nr. 1290/2005, pamatojoties uz atbilstības pārbaužu lēmumiem, finansiālu korekciju rezultātā radušos ieņēmumus no pārkāpumiem un piena nodevas pieskaita ieņēmumiem ELGF izmaksu finansēšanai. 2007. gada budžeta veidošanas laikā šos ieņēmumus aplēsa un budžeta iestāde ņēma vērā attiecīgo aprēķinu, pieņemot 2007. gada budžeta apropriācijas. Proti: - ieņēmumus no piena nodevas aplēsa EUR 349,0 miljonu apmērā un tos ņēma vērā, samazinot pieprasītās apropriācijas piena un piena produktu nozarei, kurai budžeta iestāde piešķīra EUR 587,0 miljonus; - ieņēmumus no atbilstības pārbaudēs noteiktajām atgūstamajām summām un no pārkāpumiem aplēsa attiecīgi EUR 568,0 miljonu un EUR 70,0 miljonu apmērā; kopsumma EUR 638,0 miljonu apmērā tika ņemta vēra, samazinot pieprasītās apropriācijas vienreizējo maksājumu shēmai, kurai budžeta iestāde piešķīra EUR 27 918,0 miljonus. Pielikumā iekļautajā tabulā izklāstīts piešķirto ieņēmumu izpildes pārskats, atbilstīgi kuram līdz 2007. gada 28. februārim tika iekasēti EUR 721,2 miljoni. Proti: - no piena nodevas tika iekasēti aptuveni EUR 350,9 miljoni salīdzinājumā ar sākotnējo aplēsi EUR 349,0 miljonu apmērā; - ieņēmumi no atbilstības pārbaudēs noteiktajām atgūstamajām summām sasniedza aptuveni EUR 332,2 miljonus, turklāt līdz budžeta gada beigām paredzēts saņemt papildu maksājumus; - ieņēmumi no pārkāpumiem sasniedza aptuveni EUR 38,1 miljonus, turklāt līdz budžeta gada beigām paredzēts saņemt papildu maksājumus. Saskaņā ar attiecīgajiem noteikumiem šos ieņēmumus daļēji vai pilnībā var izmantot ELGF izmaksu finansēšanai, ja budžeta iestādes piešķirtās apropriācijas ir nepietiekamas, lai finansētu dalībvalstīs radušos izdevumus. Ja daļu no šiem ieņēmumiem neizmanto, atlikumu automātiski iekļauj nākamā gada budžetā. Cukura nozares pārstrukturēšanas fonds Ar pagaidu pārstrukturēšanas summām cukura nozarē rīkojas kā ar piešķirtajiem ieņēmumiem, lai finansētu atbalstu cukura nozares pārstrukturēšanai un citus atbalstus, kas paredzēti pārstrukturēšanas fondā. 2006./2007. tirdzniecības gadā šīs summas attiecas uz uzņēmējiem piešķirtajām cukura, insulīna sīrupa un izoglikozes kvantitātes kvotām, turklāt dalībvalstīm divos maksājumos, proti, līdz 2007. gada 31. martam un 2007. gada 30. novembrim, attiecīgās summas ir jāiemaksā fondā. Līdz februāra beigām dalībvalstis ir iemaksājušas aptuveni EUR 314,2 miljonus kā pirmo maksājuma daļu no pārstrukturēšanas summām, kas vēl maksājamas. Piezīmes par 2007. gada budžeta izpildi Īsas piezīmes par būtiskākajām neatbilstībām starp faktisko un paredzēto 2007. gada budžeta izpildes līmeni atsevišķās nozarēs ir sniegtas turpmāk. Monetārie faktori Attiecībā uz izdevumiem, kas radušies iepriekš minētajā laika posmā, ņemtas vērā ASV dolāra un euro attiecības izmaiņas. Lielai daļai eksporta kompensāciju, kas piešķirtas par lauksaimniecības produktiem, jo īpaši par labību un cukuru, un lielai daļai dažu tādu iekšējā atbalsta pasākumu kā atbalsts par kokvilnu, izdevumus ietekmēja paritātes kursa tendences. Saskaņā ar Regulas (EK) Nr. 1290/2005 21. pantu budžeta iestādes pieņemtais budžets tika sagatavots, pamatojoties uz vidējo paritātes kursu EUR 1 = USD 1,27 laikā no 2006. gada jūlija līdz septembrim. Jāpiebilst, ka laika posmā no 2006. gada 1. augusta līdz 2006. gada 28. februārim vidējā paritātes likme bija aptuveni EUR 1 = USD 1,29, tas ir, aptuveni par 1,6% mazāk nekā likme, ko izmantoja 2007. gada budžeta veidošanā. Tirgus faktori Labība (– 150,1 miljons EUR) Gaidāms, ka labības tirgū ļoti labvēlīgo iekšējo un ārējo apstākļu dēļ, kā rezultātā arī augstākām cenām iekšējā tirgū, eksporta kompensāciju līmenis būs zemāks, turklāt labību valsts glabāšanai iepirks mazāk, bet realizēs vairāk, tādējādi līdz budžeta gada beigām netiks izpildītas šīs nozares budžeta apropriācijas. Cukurs (+ 130,0 miljoni EUR) Pašreizējais apropriāciju izpildes pārsniegums salīdzinājumā ar rādītāja līmeni ir radies tāpēc, ka ir palielinājies eksportētā cukura daudzums, tostarp gan tirgū, gan valsts glabāšanā esošā cukura daudzums. Vīns (+ 58,0 miljoni EUR) Pašreizējais apropriāciju izpildes pārsniegums salīdzinājumā ar rādītāja līmeni ir radies šādu triju iemeslu dēļ: - dalībvalstu pašreizējos maksājumus galvenokārt izraisījušas 2005./2006. tirdzniecības gadā veiktās krīzes apstākļu izraisītās destilēšanas darbības, kuras īstenoja, neiekļaujot darbību izdevumus 2006. budžeta gadā, un - ir paātrinājies maksājumu biežums darbības galīgai pārtraukšanai, kā arī pārstrukturēšanas un pārorientēšanas pasākumiem. Visticamāk, apropriāciju izpildes pārsniegumam būs īslaicīgs raksturs. Piens un piena produkti (+ 79,7 miljoni EUR) Līdz 2007. gada 28. februārim budžeta apropriāciju izpilde salīdzinājumā ar rādītāja līmeni bija pārsniegta sakarā ar to, ka ir paātrinājies maksājumu biežums eksporta kompensācijām. Pašreiz Komisija uzskata, ka apropriāciju izpildes pārsniegumam būs īslaicīgs raksturs. Jāatzīmē, ka novērotais apropriāciju izpildes pārsniegums salīdzinājumā ar rādītāja līmeni ir radies tehnisku iemeslu dēļ. Rādītājs tika noteikts par pēdējiem trim budžeta gadu izdevumiem, kas ietvēra to piena nodevu izraisīto ietekmi, kuras minētajos budžeta gados atskaitīja gan no nozares pieprasītajām apropriācijām, gan no izdevumiem. Tomēr, sākot ar 2007. gada budžetu, šī nodeva, ko aplēsa EUR 349.0 miljonu apmērā, ir iekļauta atsevišķi ELGF kā piešķirtie ieņēmumi. 2007. gadā pieprasītajās budžeta apropriācijās un budžeta iestādes šai nozarei piešķirtajās apropriācijās attiecīgos ieņēmumus neiekļāva, tādējādi rādītājs ir piemērots apropriācijām, kas bija zemākas par attiecīgo summu. Šis ir iemesls tam, kādēļ pašreizējais izpildes līmenis norāda uz izpildes pārsniegumu. Ja ņemtu vērā tos ieņēmumus no piena nodevas, kurus sākotnēji bija paredzēts piešķirt piena nozarei, neizmantoto līdzekļu summa būtu EUR 48,1 miljoni. Tiešie atbalsti (– EUR 411,3 miljoni) Pašreizējais nepilnīgais līdzekļu izmantojums 1,1% apmērā ir minimāls, salīdzinot ar šā rādītāja līmeni, kurā iekļauti gan savstarpēji nesaistīti atbalsti, gan citi tiešie atbalsti. Dalībvalstis var veikt maksājumus šajās shēmās līdz 2007. gada 30. jūnijam. Tādējādi Komisija pašlaik uzskata, ka šis nepilnīgais līdzekļu izmantojums varētu būt īslaicīgs. Ja ņemtu vērā ieņēmumus no atbilstības pārbaudēm un no pārkāpumiem, kurus sākotnēji bija paredzēts iekļaut vienreizējo maksājumu shēmā, tiešo atbalstu sadaļā neizmantoto līdzekļu summa būtu EUR 964,1 miljoni. Secinājumi Dalībvalstu budžeta apropriāciju izlietojums laikā no 2006. gada 16. oktobra līdz 2007. gada 28. februārim tirgus pasākumiem un tiešajiem atbalstiem bija 32 531,9 miljoni EUR, tas ir, kopējā neizmantoto līdzekļu summa sastādīja aptuveni EUR 353,2 miljonus. Ja līdz budžeta gada beigām turpināsies kopējā budžeta apropriāciju neizpilde tirgus pasākumiem un tiešajiem atbalstiem, tad lauksaimniecības nozares budžetā nevajadzēs iekļaut iekasētos piešķirtos ieņēmumus, kas līdz 2007. gada 28. februārim sasniedza EUR 721,2 miljonus. Šo ieņēmumu neizmantoto atlikumu automātiski iekļauj 2008. budžeta gadā. PIELIKUMS [pic] [1] OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 320/2006 (OV L 58, 28.2.2006., 42. lpp.).